Пүнлүү

Пүнлүү (монгол бичиг: ; , галиг: Fènglù) нь дундад зууны үеийн зүүн азийн төрт улсуудын төрийн албаны түшмэдийн цалин хөлс, шан харамжийг илэрхийлдэг, хятад гаралтай үг юм.

 Манжийн үе 
Манж Чин улсын үед Монголын засаг, засаг бус ноёд, бүх шатны түшмэд албан хаагчид албан тушаал, хэргэм зэргээс хамаарч Манжийн төрөөс пүнлүүг зэрэглэлтэйгээр олгодог байсан. Монгол ноёд түшмэдэд пүнлүүг мөнгө болон торгоор бодож жилдээ 1 удаа олгодог бол хятад нутгийн түшмэлд мөнгө болон амуу будаагаар жилдээ 1 удаа олгодог байжээ. Чин улсын төрөөс олгодог Манжийн хааны угсааны чин ван, жүн ван зэрэг ноёдын пүнлүү нь Хорчин Монгол ноёдынхоос 4 дахин өндөр байсан бөгөөд Хорчины чин ван, жүн вангийн пүнлүү бусад монгол хошуудын чин ван, жүн вангийн цалингаас өндөр байсан. Монгол ноёд нь хэргэмийн пүнлүү, томилогдсон албан тушаалын пүнлүү, гүнж гэгийн эфү болсны пүнлүү, Цянь чин мэнд бараалхсаны пүнлүү, Хааны ордонд жасаалсны, Хааны анд оролцсоны зэргээр юу хийдэг, хэнтэй гэрлэсэн, ямар цолтойгоос хамаарч давхар пүнлүү, шан харамж авч байсан. Пүнлүүг олгохдоо "пүнлүү авах ноёдын тоо, дансыг өвлийн сүүл сарын 15-нд багтаан монгол журганд мэдүүлж, хаврын дунд сарын 13-наас хаврын сүүл сард" багтаан өгч байжээ.
+Монгол ноёдын жилийн цалин пүнлүүАлбан тушаалЛан мөнгөТоргоХорчины Зоригт чин ван, Түшээт чин ван, Дархан чин ван, Халхын 3 хан2500 лан40 боодол торгоХошой чин ван2000 лан25 боодол торгоХорчины Засагт жүн ван1500 лан20 торгоЖүн ван1200 лан15 торгоБэйл 800 лан13 торгоБэйс500 лан10 торгоТүшээ гүн300 лан9 торгоТуслагч гүн200 лан7 торгоЗасаг тайж, тавнан100 лан4 торго

 Торго 
Мөн монгол хошуудын ноёд түшмэдэд олгодог торгоны хэмжээ, торгоны төрөл зүйл нь тухайн ноён, түшмэлийн цол хэргэмээс шууд шалтгаалж харилцан адилгүй байсан.
+Монгол ноёдын пүнлүүний торго№Торгоны нэрсХорчины чин ван, Халхын ханЧин ванХорчины жүн ванЖүн ванБэйлБэйсТүшээ гүнТуслагч гүнЗасаг тайж, тавнан18 алдын их магнаг торго2 боодол2 боодол2 боодол2 боодол1 боодол1 боодол1 боодол1 боодол1 боодол28 алдын алтан утаст магнаг торго1 боодол38 алдын их таж торго3 боодол1 боодол1 боодол1 боодол1 боодол1 боодол48 алдын нэхсэн дард торго1 боодол1 боодол1 боодол1 боодол58 алдын нолом2 боодол2 боодол2 боодол2 боодол2 боодол1 боодол68 алдын дотоод торгомсог торго2 боодол2 боодол1 боодол1 боодол1 боодол1 боодол1 боодол78 алдын бөст торго1 боодол88 алдын нэхсэн их торго5 боодол3 боодол1 боодол1 боодол1 боодол1 боодол1 боодол98 алдын нэхсэн хөх ис торго4 боодол2 боодол3 боодол1 боодол1 боодол1 боодол2 боодол1 боодол1 боодол108 алдын нэхсэн ис торго 4 боодол2 боодол1 боодол1 боодол1 боодол1 боодол118 алдын шаа торго4 боодол2 боодол2 боодол1 боодол1 боодол1 боодол1 боодол126 алдын нэхсэн бүдүүлэг торго3 боодол2 боодол1 боодол136 алдын фэнс 4 боодол2 боодол2 боодол2 боодол2 боодол1 боодол2 боодол1 боодол146 алдын нягт хив4 боодол3 боодол2 боодол2 боодол2 боодол2 боодол1 боодол1 боодолНийт торгоны тоо40 боодол торго25 боодол20 боодол15 боодол13 боодол10 боодол9 боодол7 боодол4 боодол
Тайлбар:

 Магнаг торго: Алт, мөнгөн утас оруулж нэхсэн луу хээтэй торго
 Их Таж торго: Өнгө, дотрыг өөр өөр өнгийн утсаар ялгаруулан нэхсэн нэгэн зүйл торгомсог бараа
 Дард торго: Алтан утсаар нэхсэн торго
 Нолом: Алтан утсаар ар гарган нэхсэн хоргой мэт торго
 Дотоод торгомсог: Бүдүүвтэр нэхээстэй торго
 Бөст торго: Хөвөн нэхмэл бараа
 Ис, Хөх ис торго: Аргүй нэхсэн хөө хар өнгөтэй торго
 Шаа торго: ширхгээр сиймхий торлож нэхсэн бөс, сиймхий торго
 Хив: Маш нимгэн торгомсог эд

 Эшлэл 
Ангилал:Монголын эдийн засгийн түүх
Ангилал:Ажлын хөлс